Fyrstu 4 mánaðarnar hava verið 14,1% fleiri ferðafólk Í apríl í ár eru 16.671 ferðafólk farin og komin um floghavnina. Hetta er 6,9% fleiri enn í apríl í fjør, tá talið var 15.598. Í apríl hevur verið afturgongd á øllum farleiðum uttan til Danmarkar, har vøksturin hevur verið 7%. Á Noregsleiðini hevur afturgongdin verið 59,6%, Íslandsleiðini 16,1% og á leiðunum til Stórabretlands 54,2%. Í apríl hava verið 396 fráferðir og komur. Hetta er 11,8% færri enn í apríl í fjør tá 449 flogfør komu og fóru um floghavnina Higartil í ár hava 54.315 ferðafólk ferðast um floghavnina. Tað er ein øking svarandi til 14,1% í mun til sama tíðarskeið í fjør. 1.477 flogfør eru komin og farin um floghavnina higartil í ár. Hetta er 6,6% færri enn somu tíð í fjør, tá 1.581 flogfør komu og fóru um floghavnina.